pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว พระราชทานเครื่องช่วยหายใจเพิ่มเติม ให้แก่ โรงพยาบาลภูมิพลอดุลยเดช กรมแพทย์ทหารอากาศ
วันพุธที่ 8 เมษายน 2563
พระบาทสมเด็จพระเจ้าอยู่หัว พระราชทานเครื่องช่วยหายใจเพิ่มเติม ให้แก่ โรงพยาบาลภูมิพลอดุลยเดช กรมแพทย์ทหารอากาศ
เพื่อพร้อมรับมือสถานการณ์ไวรัสโควิด-19 หากสถานการณ์มีความรุนแรงขึ้นทางโรงพยาบาลจะได้มีอุปกรณ์เพียงพอพร้อมรับมือโควิด -19
โดยมี พลอากาศโท เกรียงไกร โสธรชัย เจ้ากรมแพทย์ทหารอากาศ พร้อมด้วย พลอากาศตรี ทวีพงษ์ ปาจรีย์ ผู้อํานวยการ โรงพยาบาลภูมิพลอดุลยเดช กรมแพทย์ทหารอากาศ และคณะผู้บริหารโรงพยาบาลภูมิพลอดุลยเดช กรมแพทย์ทหารอากาศ เป็นผู้แทนรับมอบของพระราชทาน เมื่อวันพุธที่ ๑ เมษายน ๒๕๖๓ ณ ลานชั้น ๒ อาคารคุ้มเกล้าฯ โรงพยาบาลภูมิพลอดุลยเดช กรมแพทย์ทหารอากาศ
โดยในวันนี้ ทางโรงพยาบาลได้รับของพระราชทานเพิ่มเติม เป็นเครื่องช่วยหายใจ จํานวน ๗ เครื่อง ซึ่งเดิมได้รับของพระราชทานในเบื้องต้น เมื่อวันที่ ๒๖ มีนาคม ๒๕๖๓ เป็นเครื่องช่วยหายใจ จํานวน ๓ เครื่อง และเครื่องวัดออกซิเจนแบบปลายนิ้ว จํานวน ๑๓ เครื่อง ซึ่งบุคลากรทางการแพทย์ทุกคน ของโรงพยาบาลภูมิพลอดุลยเดช กรมแพทย์ทหารอากาศ รู้สึกซาบซึ้งในพระมหากรุณาธิคุณอย่างหาที่สุดมิได้ และจะนําเครื่องมือ อุปกรณ์ทางการแพทย์ ที่ได้รับพระราชทานในครั้งนี้ นําไปใช้ในการดูแลรักษาผู้ป่วยในสถานการณ์การแพร่ระบาดโควิด19 ให้ได้รับการดูแลรักษาอย่างดีที่สุด เต็มที่เต็มกําลังความสามารถ
รัฐบาลไทย-ข่าวทำเนียบรัฐบาล-รัฐบาลยืนยันเยือนเยอรมนีสะท้อนความเชื่อมั่นต่อไทย ย้ำเป็นหน้าที่ทุกรัฐบาล ช่วยสร้างประโยชน์หลายด้าน
วันเสาร์ที่ 1 ธันวาคม 2561
รัฐบาลยืนยันเยือนเยอรมนีสะท้อนความเชื่อมั่นต่อไทย ย้ําเป็นหน้าที่ทุกรัฐบาล ช่วยสร้างประโยชน์หลายด้าน
รัฐบาลยืนยันเยือนเยอรมนีสะท้อนความเชื่อมั่นต่อไทย ย้ําเป็นหน้าที่ทุกรัฐบาล ช่วยสร้างประโยชน์หลายด้าน
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ชี้แจงกรณีที่มีผู้วิพากษ์วิจารณ์การเดินทางไปเยือนเยอรมนีของนายกรัฐมนตรี ว่า ช่วงเวลาที่ไปนั้นเป็นช่วงที่ทั้ง 2 ฝ่ายสะดวกตรงกัน และเหนือสิ่งอื่นใดภารกิจนี้สะท้อนให้เห็นถึงการยอมรับและความเชื่อมั่นของประชาคมระหว่างประเทศที่มีต่อรัฐบาลไทยอย่างสมบูรณ์ หลังจากที่ก่อนหน้านี้ได้ไปเยือนสหรัฐฯ ออสเตรเลีย อังกฤษ และฝรั่งเศส มาแล้ว
การที่ไทยมีแผนจัดการเลือกตั้งที่ชัดเจนและการเป็นประธานอาเซียนในปี 2562 เป็นสิ่งที่เยอรมนีให้ความสําคัญ เพราะไทยจะมีบทบาทอย่างมากในการเชื่อมโยงอาเซียนและเอเชีย
ทั้งนี้ พลเอก ประยุทธ์ จันทร์โอชา นายกรัฐมนตรี เน้นย้ําว่า การสร้างความสัมพันธ์กับประเทศต่าง ๆ ในโลก ถือเป็นหน้าที่ของรัฐบาล ซึ่งทุกรัฐบาลรู้ดีในข้อนี้ จึงไม่น่ามีข้อสงสัย
พร้อมทั้งยืนยันว่า การเดินทางไปเยือนเยอรมนียังได้ประโยชน์หลายด้านทั้งการค้า โดยทั้ง 2 ฝ่ายตั้งเป้าเพิ่มมูลค่าการค้าระหว่างกันเป็น 1.5 หมื่นล้านยูโร ภายในปี 2563 และเยอรมนียังจะใช้ไทยเป็นฐานการผลิตเพื่อการส่งออกไปยังจีนและเอเชีย ขณะที่ไทยจะสนับสนุนให้ภาคเอกชนใช้เยอรมนีเป็นฐานการลงทุนไปสู่ยุโรป
นอกจากนี้ จะมีการแลกเปลี่ยนนักวิจัยและพัฒนาความรู้ร่วมกันในหลายด้าน เช่น ความปลอดภัยทางไซเบอร์ Big Data รัฐบาลดิจิทัล ปัญญาประดิษฐ์ รวมทั้งการยกระดับทักษะทางอาชีวศึกษาอีกด้วย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย ตรวจเยี่ยมให้กำลังใจเจ้าหน้าที่และผู้ปฏิบัติงาน ที่จุดอำนวยความปลอดภัยทางถนนช่วงเทศกาลปีใหม่
วันพุธที่ 4 มกราคม 2560
รัฐมนตรีช่วยว่าการกระทรวงมหาดไทย ตรวจเยี่ยมให้กําลังใจเจ้าหน้าที่และผู้ปฏิบัติงาน ที่จุดอํานวยความปลอดภัยทางถนนช่วงเทศกาลปีใหม่
รัฐมนตรีช่วยว่าการกระทรวงมหาดไทย ตรวจเยี่ยมให้กําลังใจเจ้าหน้าที่และผู้ปฏิบัติงาน ที่จุดอํานวยความปลอดภัยทางถนนช่วงเทศกาลปีใหม่
วันนี้ (1 ม.ค.60) นายสุธี มากบุญ รัฐมนตรีช่วยว่าการกระทรวงมหาดไทยได้เดินทางมาตรวจเยี่ยมพร้อมมอบอาหารและเครื่องดื่มให้กับเจ้าหน้าที่ที่ปฏิบัติหน้าที่อํานวยความสะดวกด้านการจราจรให้กับประชาชนที่เดินทางในช่วงเทศกาลปีใหม่ เพื่อเป็นขวัญและกําลังใจแก่เจ้าหน้าที่ผู้ปฏิบัติงานโดยจุดที่ 1 ได้ลงพื้นที่ตรวจเยี่ยมด่านดูแลความปลอดภัยทางถนน อบต.คลองข่อย อําเภอปากเกร็ด จังหวัดนนทบุรี จุดที่ 2 จุดบริการประชาชน อําเภอสามโคก จังหวัดปทุมธานี และจุดที่ 3 จุดบริการประชาชนเทศบาลตําบลราชคราม ร่วมกับ อบต.โพแตง อําเภอบางไทร จังหวัดพระนครศรีอยุธยา
รัฐมนตรีช่วยว่าการกระทรวงมหาดไทยกล่าวว่า กระทรวงมหาดไทยได้ใช้กลไกของ ศูนย์อํานวยความปลอดภัยทางถนน(ศปถ.) ระดับจังหวัด อําเภอ และองค์กรปกครองส่วนท้องถิ่น บูรณาการร่วมกับหน่วยงานในพื้นที่ ทั้งฝ่ายพลเรือน ตํารวจ ทหาร องค์การสาธารณกุศล มูลนิธิอาสาสมัคร และภาคประชาชน ดําเนินงานในรูปแบบศูนย์ปฏิบัติการป้องกันและลดอุบัติเหตุทางถนน เพื่อดูแลและอํานวยความสะดวกให้กับประชาชน ที่เดินทางตลอด 24 ชม.
ในนามของรัฐบาล และกระทรวงมหาดไทยมีความห่วงใยในชีวิตและทรัพย์สินของพี่น้องประชาชนที่สัญจรในช่วงเทศกาลปีใหม่นี้ ในวันนี้จึงได้ลงพื้นที่ตรวจเยี่ยมและให้กําลังใจเจ้าหน้าที่ในการทํางานด้วยความเสียสละ และขอให้ทุกฝ่ายได้ร่วมกันปฏิบัติหน้าที่ประจําศูนย์ฯ ด้วยความตั้งใจ พร้อมอํานวยความสะดวก ดูแลความปลอดภัยและให้กับพี่น้องประชาชนอย่างเต็มที่.
ครั้งที่ 1/2560
รัฐบาลไทย-ข่าวทำเนียบรัฐบาล-รมว.ดิจิทัลฯ หารือทูตสาธารณรัฐเช็ก สร้างความร่วมมือด้านดิจิทัลระดับภูมิภาค
วันศุกร์ที่ 16 มิถุนายน 2560
รมว.ดิจิทัลฯ หารือทูตสาธารณรัฐเช็ก สร้างความร่วมมือด้านดิจิทัลระดับภูมิภาค
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนายมาเร็ก ลิบชีคซกี (H.E. Mr. Marek Libricky) เอกอัครราชทูตสาธารณรัฐเช็กประจําประเทศไทย และเจ้าหน้าที่จากสถานเอกอัครราชทูตฯ พร้อมทั้งได้มีการหารือเรื่องที่ประเทศไทยกําลังก้าวเข้าสู่ยุค Thailand 4.0 ซึ่งเทคโนโลยีดิจิทัลจะเข้ามามีบทบาทสําคัญในการขับเคลื่อนและพัฒนาประเทศ โดยรัฐบาลไทยเล็งเห็นถึงความสําคัญและเปิดกว้างให้ภาคเอกชนได้เข้ามามีบทบาทด้านการพัฒนาประเทศ ในการดําเนินโครงการต่างๆ จนมีความร่วมมือระหว่างภาครัฐ และภาคเอกชนเพิ่มมากขึ้น ทั้งนี้ สิ่งสําคัญที่สุดในการก้าวสู่ยุคดิจิทัล คือ การพัฒนาแรงงานด้านดิจิทัลให้มีศักยภาพและมีจํานวนเพียงพอต่อความต้องการ ซึ่งกระทรวงดิจิทัลฯ ได้พยายามทํางานร่วมกับกระทรวงศึกษาธิการและหน่วยงานที่เกี่ยวข้อง เพื่อเตรียมความพร้อมในเรื่องดังกล่าว ทั้งนี้ ดร.พิเชฐฯ มีความเห็นว่าประเทศไทยและสาธารณรัฐเช็ก สามารถสร้างความร่วมมือในระดับภูมิภาคได้ โดยไทยสามารถเป็นประตูสู่อาเซียนของเช็ก และเช็กสามารถเป็นประตูสู่ทวีปยุโรปให้ไทยได้เช่นกัน ซึ่งฝ่ายเช็กจะจัดทําข้อเสนอความร่วมมือในด้านดิจิทัลที่จะเป็นประโยชน์ต่อทั้งสองฝ่ายเสนอให้กระทรวงฯ พิจารณาต่อไป เมื่อวันที่ 14 มิถุนายน 2560 ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
*******************************
รัฐบาลไทย-ข่าวทำเนียบรัฐบาล-การประชุมการแก้ไขปัญหาฝุ่นละอองขนาดเล็ก PM2.5  ในกรุงเทพมหานครและปริมณฑล
วันอังคารที่ 29 มกราคม 2562
การประชุมการแก้ไขปัญหาฝุ่นละอองขนาดเล็ก PM2.5  ในกรุงเทพมหานครและปริมณฑล
รมว.ทส. เป็นประธานการประชุมการแก้ไขปัญหาฝุ่นละอองขนาดเล็ก PM2.5  ในกรุงเทพมหานครและปริมณฑล ณ ศาลาว่าการกรุงเทพมหานคร
การประชุมหารือเพื่อแก้ไขปัญหาฝุ่นละอองขนาดเล็ก PM 2.5 ในกรุงเทพมหานครและปริมณฑล
วันนี้ (29 มกราคม 2562) เวลา 14.30 น. ณ ห้องประชุมรัตนโกสินทร์ ศาลาว่าการกรุงเทพมหานคร พล.อ.สุรศักดิ์   กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือแนวทางการแก้ไขปัญหา PM 2.5 ในพื้นที่กรุงเทพมหานครและปริมณฑล เพื่อติดตามสถานการณ์ การแก้ไขปัญหา และข้อควรปฏิบัติในการรับมือกับปัญหาฝุ่นละออง PM 2.5 โดยมีมาตรการและแนวทางการแก้ไขปัญหา ดังนี้
1.มาตรการในการรับมือกับภาวะวิกฤติทางด้านมลพิษ โดยใช้มาตรการในการการป้องกันแหล่งกําเนิดมลพิษ เช่น การห้ามเผาในที่โล่ง การตรวจสภาพรถที่มีควันดํา มาตรการลดผลกระทบที่เกิดจากมลพิษ เช่น การฉีดพ่นน้ํา การตรวจจับรถควันดํา การทําฝนเทียม และมาตรการดูรักษารักษาสุขภาพของประชาชน เช่น การให้คําแนะนําในการดูแลสุขภาพ แจกหน้ากากอนามัยให้กับประชาชนที่อยู่ในจุดเสี่ยง
2.กระทรวงคมนาคมกําหนดให้ วันที่ 1 กุมภาพันธ์ 2562 รถบรรทุกขนาดใหญ่ รถไฟ รถโดยสารเอกชน และ ขสมก. ปรับมาใช้น้ํามันไบโอดีเซล B20 โดยน้ํามันไบโอดีเซล B20 จะเริ่มขายในปั๊มน้ํามันบางจาก และ ปตท. ประมาณ 10 แห่ง ในเขตกรุงเทพและปริมณฑลเส้นทางที่รถบรรทุกสัญจร
3.จัดตั้ง “ศูนย์ประสานงานและแก้ไขปัญหามลพิษในอากาศในพื้นที่ กทม.และ ปริมณฑล” ที่ ศาลาว่าการกรุงเทพมหานคร โดยให้หน่วยงานที่เกี่ยวข้องและจังหวัดส่งข้อมูลมาที่ศูนย์ฯ นี้ที่เดียวเพื่อให้เป็นแหล่งข้อมูลเดียวและถูกต้องที่สุด ซึ่งจะจัดให้มีการแถลงข่าว 2 ครั้ง/วัน ในเวลา 08.00 น. และ 15.00 น. เพื่อรายงานสถานการณ์ฝุ่นละออง PM 2.5 และประชาสัมพันธ์ให้ประชาชนทราบว่าจะต้องปฏิบัติตนอย่างไร โดยในการแถลงข่าวแต่ละครั้งต้องมีผู้แทนจาก กรุงเทพมหานคร กรมควบคุมมลพิษ กระทรวงสาธารณสุข กรมอุตุนิยมวิทยา เป็นต้น เข้าร่วมการแถลงข่าว
4.ขอความร่วมมือจากเจ้าของตึกเอกชนในการติดตั้งเครื่องฉีดพ่นละอองน้ําเพื่อช่วยลดฝุ่นละอองขนาดใหญ่และค่ามลพิษประเภทอื่น
5.ในเทศกาลตรุษจีนขอความร่วมมือจากภาคเอกชน มูลนิธิ และศาลเจ้าต่างๆ ขอให้ลดการจุดธูปและการเผากระดาษ พร้อมทั้งหมั่นเก็บขี้เถ้าธูปและเถ้ากระดาษตามศาลเจ้าเพื่อป้องกันฝุ่นละอองกระจาย
ภายหลังจากเสร็จสิ้นการประชุมได้มีการแถลงข่าวผลการประชุม โดย พล.อ. สุรศักดิ์  กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายประลอง  ดํารงไทย  อธิบดีกรมควบคุมมลพิษ พล.ต.อ.อัศวิน ขวัญเมือง ผู้ว่าราชการกรุงเทพมหานคร และรองปลัดกระทรวงสาธารณสุขร่วมการแถลงข่าว
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำทีม Smart City ไทยร่วมการประชุม ASEAN SMART CITY GOVERNANCE WORKSHOP ที่สิงคโปร์
วันพฤหัสบดีที่ 31 พฤษภาคม 2561
ปลัดกระทรวงดิจิทัลฯ นําทีม Smart City ไทยร่วมการประชุม ASEAN SMART CITY GOVERNANCE WORKSHOP ที่สิงคโปร์
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ที่ 3 จากขวา) เข้าร่วมการประชุมนานาชาติ “ASEAN SMART CITY GOVERNANCE WORKSHOP” ระหว่างวันที่ 22-25 พฤษภาคม 2561 โดยมีทีม Smart City ประเทศไทย ประกอบด้วยผู้แทนจากสํานักงานนโยบายและแผนการขนส่งและจราจร สํานักงานส่งเสริมเศรษฐกิจดิจิทัล การรถไฟแห่งประเทศไทย และสํานักนโยบายอนุรักษ์พลังงานและพลังงานทดแทน ร่วมคณะ ซึ่งเป็นเวทีการประชุมของประเทศสมาชิกอาเซียนทั้ง 10 ประเทศ โดยมีการนําเสนอการดําเนินการด้าน Smart City ของ 26 เมือง ซึ่งประเทศไทยได้เสนอเมืองภูเก็ตด้าน Smart Sustainable Tourism กรุงเทพมหานครด้าน Smart Mobility และชลบุรีด้าน Smart Energy ทั้งนี้ ในวันที่ 25 พฤษภาคม 2561 วันสุดท้ายของการประชุมฯ ได้เปิดโอกาสให้มีผู้เข้าร่วมประชุมจากภาคเอกชนและองค์กรระหว่างประเทศเพื่อให้สร้างความเชื่อมโยง และแลกเปลี่ยนประสบการณ์ ไปจนถึงการสร้างโอกาสทางธุรกิจและการพัฒนา Smart City ร่วมกันทั้งภายในและภายนอกภูมิภาค ณ โรงแรม Park Royal On the Beach ประเทศสิงคโปร์
**********************
รัฐบาลไทย-ข่าวทำเนียบรัฐบาล-นายกฯ ย้ำการช่วยเหลือทีมหมูป่าต้องรอบคอบ วอนสังคมหยุดวิพากษ์วิจารณ์กดดันเจ้าหน้าที่ กำชับกำลังพลให้ระมัดระวังและดูแลตัวเองอย่างดีที่สุด
วันเสาร์ที่ 7 กรกฎาคม 2561
นายกฯ ย้ําการช่วยเหลือทีมหมูป่าต้องรอบคอบ วอนสังคมหยุดวิพากษ์วิจารณ์กดดันเจ้าหน้าที่ กําชับกําลังพลให้ระมัดระวังและดูแลตัวเองอย่างดีที่สุด
นายกฯ ย้ําการช่วยเหลือทีมหมูป่าต้องรอบคอบ วอนสังคมหยุดวิพากษ์วิจารณ์กดดันเจ้าหน้าที่ กําชับกําลังพลให้ระมัดระวังและดูแลตัวเองอย่างดีที่สุด
วันนี้ (7 กรกฎาคม 2561) พลเอก ประยุทธ์ จันทร์โอชา นายกรัฐมนตรี กล่าวถึงการช่วยเหลือเยาวชนและโค้ชทีมฟุตบอลหมูป่าอะคาเดมีออกจากถ้ําหลวงว่า สิ่งที่ยากคือการค้นหาทั้ง 13 คน แต่ที่ยากกว่าคือการนําทุกคนออกมาจากถ้ําอย่างปลอดภัย ดังนั้น ทุกขั้นตอนจึงต้องดําเนินการด้วยความรอบคอบ โดยเด็กทุกคนจะต้องมีสุขภาพแข็งแรงเพียงพอ มีอุปกรณ์ที่พร้อม และน้ําในถ้ําอยู่ในระดับที่เหมาะสม
"นายกฯ ไม่อยากให้มีการวิพากษ์วิจารณ์หรือคาดการณ์จนเกินเหตุ หรือกดดันเจ้าหน้าที่ที่ทํางานอย่างหนักมาตลอด 2 สัปดาห์โดยไม่ได้หยุดพัก แม้ว่าร่างกายจะเหน็ดเหนื่อย แต่ใจก็สู้และอดทน และไม่มีใครรู้ได้เลยว่าตัวเองจะไม่ไหวเมื่อใด โดยเฉพาะการทํางานต่อเนื่องใต้น้ํานาน 4 - 6 ชั่วโมง"
ทั้งนี้ นายกรัฐมนตรีขอให้เจ้าหน้าที่ใช้ความระมัดระวังและประเมินความพร้อมของตนเองให้ดี โดยได้กําชับให้หน่วยแพทย์ที่ประจําอยู่ในพื้นที่ติดตามการปฏิบัติงานและให้ข้อเสนอแนะกับศูนย์อํานวยการ เพื่อให้เจ้าหน้าที่แต่ละคนได้มีเวลาพักผ่อนและสลับกันทํางานบ้าง
"รัฐบาลยืนยันว่าทุกหน่วยงานจะทําหน้าที่อย่างดีที่สุด เพื่อนําเด็กทุกคนออกจากถ้ําด้วยความปลอดภัย โดยอยากให้ประชาชนมอบกําลังใจให้แก่เจ้าหน้าที่ผู้ปฏิบัติงาน เพื่อให้ภารกิจบรรลุผลสําเร็จด้วยดี"
--------------------------------------------
รัฐบาลไทย-ข่าวทำเนียบรัฐบาล-รัฐบาลยินดีที่บริษัทมิตซูบิชิฯ มีแผนขยายการลงทุนในไทย เพื่อเป็นศูนย์กลางการผลิตในภูมิภาค
วันพฤหัสบดีที่ 1 สิงหาคม 2562
รัฐบาลยินดีที่บริษัทมิตซูบิชิฯ มีแผนขยายการลงทุนในไทย เพื่อเป็นศูนย์กลางการผลิตในภูมิภาค
รัฐบาลยินดีที่บริษัทมิตซูบิชิฯ มีแผนขยายการลงทุนในไทย เพื่อเป็นศูนย์กลางการผลิตในภูมิภาค
วันนี้ (1 สิงหาคม 2562) เวลา 08.15 น. ณ ห้องรับรอง 1 ตึกบัญชาการ 1 ทําเนียบรัฐบาล นายโอซามุ มาสุโกะ (Mr. Osamu Masuko) ประธานเจ้าหน้าที่บริหาร บริษัท มิตซูบิชิ มอเตอร์ส คอร์ปอเรชั่น ประเทศญี่ปุ่น (Mitsubishi Motors Corporation: MMC) เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี เพื่อรายงานแผนการขยายการลงทุน และความคืบหน้าโครงการผลิตรถยนต์ไฟฟ้าในประเทศไทย สรุปสาระสําคัญการหารือ ดังนี้
รองนายกรัฐมนตรีกล่าวต้อนรับประธานเจ้าหน้าที่บริหาร บริษัทมิตซูบิชิฯ และยินดีที่บริษัทมิตซูบิชิฯ มีแผนขยายการลงทุน เพื่อช่วยยกระดับระบบการผลิตรถยนต์ ผลักดันให้ไทยเป็นศูนย์กลางการผลิตของภูมิภาคในอนาคต พร้อมขอบคุณที่บริษัทมิตซูบิชิฯ สนับสนุนและให้ความร่วมมือกับนโยบายของรัฐบาลมาโดยตลอด ทั้งนี้ รองนายกรัฐมนตรีกล่าวให้ความมั่นใจถึงความต่อเนื่องในการดําเนินนโยบายรัฐบาล พร้อมย้ําว่า ไทยมีนโยบายสนับสนุนการผลิตรถยนต์ไฟฟ้า โดยบริษัทมิตซูบิชิฯ ถือเป็นบริษัทญี่ปุ่นรายแรกที่เข้ามาลงทุนในด้านนี้
ประธานเจ้าหน้าที่บริหาร บริษัทมิตซูบิชิฯ ชื่นชมศักยภาพการพัฒนาของไทย พร้อมกล่าวถึงความคืบหน้าโครงการผลิตรถยนต์ไฟฟ้าแบบปลั๊กอินไฮบริด (Plug-in Hybrid Electric Vehicle: PHEV) โดยมีแผนจะเริ่มการผลิตในปี 2564 และในปี 2567 จะเริ่มลงทุนในโครงการแบตเตอรี่ ทั้งนี้ ประธานเจ้าหน้าที่บริหาร บริษัทมิตซูบิชิฯ เชิญให้รองนายกรัฐมนตรีเดินทางเยือนญี่ปุ่น เพื่อเยี่ยมชมโรงงานผลิต และ Smart House ของบริษัทมิตซูบิชิฯ ที่ญี่ปุ่น
โอกาสนี้ ทั้งสองฝ่ายร่วมยินดีที่ฐานการผลิตของบริษัทมิตซูบิชิฯ ที่แหลมฉบัง จังหวัดชลบุรี สามารถทํายอดส่งออกรถยนต์ได้ 4 ล้านคันเป็นครั้งแรก โดยประธานเจ้าหน้าที่บริหาร บริษัทมิตซูบิชิฯ ได้เดินทางไปร่วมการฉลองเมื่อวานนี้ นอกจากนี้ ทั้งสองได้หารือร่วมกันในประเด็นที่เกี่ยวข้องกับปัญหาและอุปสรรคด้านการลงทุนในไทย ซึ่งรองนายกรัฐมนตรีให้ความมั่นใจว่า หน่วยงานที่เกี่ยวข้องมีการติดตามและดําเนินการแก้ไขอย่างต่อเนื่อง
รัฐบาลไทย-ข่าวทำเนียบรัฐบาล-สธ.พัฒนาคุณภาพชีวิตระดับอำเภอสอดคล้องกับการทำงานคลินิกหมอครอบครัวและ รพ.สต.ติดดาว
วันศุกร์ที่ 25 สิงหาคม 2560
สธ.พัฒนาคุณภาพชีวิตระดับอําเภอสอดคล้องกับการทํางานคลินิกหมอครอบครัวและ รพ.สต.ติดดาว
กระทรวงสาธารณสุขพัฒนาคุณภาพชีวิตระดับอําเภอให้สอดคล้องกับการดําเนินงาน คลินิกหมอครอบครัว และ รพ.สต.ติดดาว ด้วยการบูรณาการทรัพยากรในพื้นที่ให้ประชาชนเข้าถึงบริการปฐมภูมิที่มีคุณภาพ
วันนี้ (25 สิงหาคม 2560) นายแพทย์โสภณ เมฆธน ปลัดกระทรวงสาธารณสุข เป็นประธานในพิธีรับโล่รางวัลพระราชทาน โรงพยาบาลส่งเสริมสุขภาพตําบล สํานักงานสาธารณสุขอําเภอ และบุคลากรสาธารณสุขดีเด่น ระดับประเทศ ระดับภาค และมอบรางวัลผลงานวิชาการยอดเยี่ยมประจาปี 2560 มอบโล่รางวัลนักบริหารสาธารณสุขดีเด่น โรงพยาบาลส่งเสริมสุขภาพตําบล สํานักงานสาธารณสุขอําเภอดีเด่นระดับประเทศ ประจําปี 2560 พร้อมเปิดประชุมวิชาการระดับประเทศ ชมรมสาธารณสุขแห่งประเทศไทย ประจําปี 2560 ณ ศูนย์ประชุมอเนกประสงค์กาญจนาภิเษก มหาวิทยาลัยขอนแก่น จังหวัดขอนแก่น ซึ่งการประชุมครั้งนี้จัดภายใต้หัวข้อ การพัฒนายุทธศาสตร์ระบบสุขภาพระดับปฐมภูมิ 4.0 “ก้าวต่อไปเพื่อระบบสุขภาพปฐมภูมิที่มั่นคง”โดยมี ผู้บริหาร ผู้ปฏิบัติงาน ผู้รับผิดชอบงานด้านสาธารณสุข นักวิชาการสาธารณสุข ผู้ทรงคุณวุฒิ จํานวน 5,000 คน เข้าร่วมประชุม
นายแพทย์โสภณ กล่าวว่า การพัฒนาคุณภาพชีวิตระดับอําเภอ เป็นระบบการทํางานด้านสุขภาพร่วมกับทุกภาคส่วน ด้วยการบูรณาการทรัพยากรภายในพื้นที่ ส่งเสริมประชาชนและชุมชนให้พึ่งตนเองโดยใช้งบประมาณอย่างคุ้มค่า เพื่อการทํางานที่มีประสิทธิภาพ ไม่ซ้ําซ้อน ซึ่งกระทรวงสาธารณสุขได้ให้ทุกจังหวัดนําระบบการพัฒนาคุณภาพชีวิตระดับอําเภอไปพัฒนางานด้านสาธารณสุข สอดคล้องกับการดําเนินงานคลินิกหมอครอบครัว (Primary Care Cluster : PCC) และโรงพยาบาลส่งเสริมสุขภาพตําบล (รพ.สต.) ติดดาว เพื่อให้ประชาชนในพื้นที่สามารถเข้าถึงบริการปฐมภูมิเพิ่มมากขึ้น และได้รับบริการสุขภาพที่มีคุณภาพดีขึ้น
กลไกการทํางานสําคัญคือ การจัดตั้งคณะกรรมการพัฒนาคุณภาพชีวิตระดับอําเภอ (District Health Board : DHB) ตามแนวคิด “คนไทย ใส่ใจดูแลกัน” ประกอบด้วย ความร่วมมือของทั้ง 3 ฝ่ายคือ ฝ่ายปกครอง ฝ่ายวิชาการ (สาธารณสุข) และภาคเอกชน ตัวแทนภาคประชาชนในพื้นที่ เพื่อพัฒนาคุณภาพชีวิตในระดับพื้นที่ที่ไม่ซ้ําซ้อน มีเป้าหมายเพิ่มคุณภาพชีวิต และลดความเหลื่อมล้ํา โดยการช่วยเหลือซึ่งกันและกัน เน้นหนักในผู้สูงอายุ ผู้พิการ ผู้ยากไร้ เด็กปฐมวัย อุบัติเหตุ โรคไม่ติดต่อเรื้อรัง ขยะและสิ่งแวดล้อม เพื่อรองรับการเปลี่ยนแปลงของสังคมไทย ทั้งการเข้าสู่สังคมผู้สูงอายุ การใช้ชีวิตแบบสังคมเมือง ปัญหาสิ่งแวดล้อมที่ส่งผลกระทบต่อสุขภาพ และโรคเรื้อรังที่มีแนวโน้มเพิ่มมากขึ้น เน้นการป้องกันและจัดการลดปัจจัยเสี่ยงด้านสุขภาพ ขณะนี้ดําเนินการแล้ว200อําเภอ และจะครบทุกอําเภอในปี2561
***************************** 25 สิงหาคม 2560
รัฐบาลไทย-ข่าวทำเนียบรัฐบาล-“ยุติธรรม” ศึกษาแนวทางการจัดตั้งเจ้าพนักงานพิทักษ์ทรัพย์เอกชน
วันอังคารที่ 21 กุมภาพันธ์ 2560
“ยุติธรรม” ศึกษาแนวทางการจัดตั้งเจ้าพนักงานพิทักษ์ทรัพย์เอกชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมเสนอความเห็นการจัดตั้งเจ้าพนักงานพิทักษ์ทรัพย์เอกชน
เมื่อวันจันทร์ที่ ๒๐ กุมภาพันธ์ ๒๕๖๐ เวลา ๑๓.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมเสนอความเห็นการจัดตั้งเจ้าพนักงานพิทักษ์ทรัพย์เอกชน
เพื่อพิจารณาแนวทางการพัฒนาเจ้าพนักงานพิทักษ์ทรัพย์เอกชนของกรมบังคับคดี กระทรวงยุติธรรม
ซึ่งจะเป็นการเพิ่มประสิทธิภาพในการบังคับคดีล้มละลายให้สามารถรวบรวมทรัพย์สิน
มาแบ่งชําระให้แก่เจ้าหนี้ได้รวดเร็วขึ้น ซึ่งจะเป็นการอํานวยประโยชน์ให้แก่ประชาชน
และเพิ่มความสามารถในการแข่งขัน เสริมสร้างความเชื่อมั่นในการลงทุนให้กับประเทศ
ตามกรอบยุทธศาสตร์ชาติระยะ ๒๐ ปี (พ.ศ. ๒๕๖๐-๒๕๗๙)
และแผนพัฒนาเศรษฐกิจและสังคมแห่งชาติฉบับที่ ๑๒ (พ.ศ. ๒๕๖๐–๒๕๖๔)
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-อว.หารือรองอธิการบดีกิจการนักศึกษาทั่วประเทศ
วันเสาร์ที่ 16 พฤศจิกายน 2562
อว.หารือรองอธิการบดีกิจการนักศึกษาทั่วประเทศ
อว.หารือรองอธิการบดีกิจการนักศึกษาทั่วประเทศ
อว.หารือรองอธิการบดีกิจการนักศึกษาทั่วประเทศ ร่วมผลักดันขับเคลื่อนโครงการ "ยุวชนสร้างชาติ" ให้เป็นรูปธรรม กลางธันวาคม 62 นี้
15 พฤศจิกายน 2562 : ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดการประชุมพบปะหารือและมอบนโยบายด้านการพัฒนานักศึกษา เพื่อตอบโจยท์การพัฒนากําลังคนของประเทศ ร่วมกับรองอธิการบดืฝ่ายกิจการนักศึกษา จากสถาบันอุดมศึกษาทั่วประเทศ ณ โรงแรมปริ๊นซ์พาเลส กรุงเทพมหานคร
โดยมี นายจําลอง พรมสวัสดิ์ กรรมการผู้ช่วยรัฐมนตรีว่าการกระทรวงการอุดมศึกษาฯ นางสุวรรณี คํามั่น เลขานุการรัฐมนตรีฯ คณะที่ปรึกษารัฐมนตรีฯ รองศาสตราจารย์ นายแพทย์สรนิต ศิลธรรม ปลัดกระทรวงการอุดมศึกษาฯศาสตราจารย์ ดร.สัมพันธ์ ฤทธิเดช เลขาธิการคณะกรรมการการอุดมศึกษา คณะผู้บริหารสํานักงานปลัดกระทรวงการอุดมศึกษาฯ รองอธิการบดีและคณะผู้บริหารสถาบันอุดมศึกษาทั้งของรัฐและเอกชนทั่วประเทศ และสื่อมวลชนเข้าร่วมรับฟังจํานวนกว่า 200 คน
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมต.สมชาย เป็นประธานการประชุมระหว่างผู้บริหารกระทรวงอุตสาหกรรมและผู้บริหารสภาอุตสาหกรรมแห่งประเทศไทย
วันจันทร์ที่ 21 พฤษภาคม 2561
รมต.สมชาย เป็นประธานการประชุมระหว่างผู้บริหารกระทรวงอุตสาหกรรมและผู้บริหารสภาอุตสาหกรรมแห่งประเทศไทย
รมต.สมชาย เป็นประธานการประชุมระหว่างผู้บริหารกระทรวงอุตสาหกรรมและผู้บริหารสภาอุตสาหกรรมแห่งประเทศไทย
วันนี้ (21 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมระหว่างผู้บริหารกระทรวงอุตสาหกรรมและผู้บริหารสภาอุตสาหกรรมแห่งประเทศไทย ครั้งที่ 1/2561 โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม พร้อมด้วยผู้บริหารกระทรวงอุตสาหกรรม นายสุพันธุ์ มงคลสุธี ประธานสภาอุตสาหกรรมแห่งประเทศไทย และคณะผู้บริหารสภาอุตสาหกรรมแห่งประเทศไทย เข้าร่วมประชุม ณ ห้อง Meeting room 1-2 ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-สธ. จัดทีมแพทย์ดูแล “ตูน บอดี้สแลม และทีมงานก้าวคนละก้าวเพื่อ 11 รพ.ทั่วประเทศ ตลอดเส้นทางวิ่ง เบตง-แม่สาย 2,191 กม.
วันพุธที่ 6 ธันวาคม 2560
สธ. จัดทีมแพทย์ดูแล “ตูน บอดี้สแลม และทีมงานก้าวคนละก้าวเพื่อ 11 รพ.ทั่วประเทศ ตลอดเส้นทางวิ่ง เบตง-แม่สาย 2,191 กม.
กระทรวงสาธารณสุข ให้สํานักงานสาธารณสุขจังหวัด จัดทีมแพทย์ รถพยาบาล ประจําจุด - ขบวนวิ่งในแต่ละจังหวัด ดูแลคุณตูนและทีมงานก้าวคนละก้าว เพื่อ 11 รพ.ทั่วประเทศ ตลอดเส้นทางการวิ่งตั้งแต่เบตง จนถึงแม่สายระยะทาง 2,191 กม.
กระทรวงสาธารณสุข ให้สํานักงานสาธารณสุขจังหวัด จัดทีมแพทย์ รถพยาบาล ประจําจุด - ขบวนวิ่งในแต่ละจังหวัด ดูแลคุณตูนและทีมงานก้าวคนละก้าว เพื่อ 11 รพ.ทั่วประเทศ ตลอดเส้นทางการวิ่งตั้งแต่เบตง จนถึงแม่สายระยะทาง 2,191 กม.
วันนี้ (6 ธันวาคม 2560) ที่สนามกีฬายิงปืน อ.บางบัวทอง จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ รองปลัดกระทรวงสาธารณสุข นายแพทย์วชิระ เพ็งจันทร์ อธิบดีกรมอนามัย นายแพทย์วัฒนา โรจนวิจิตรกุล นายแพทย์สาธารณสุขจังหวัดนนทบุรี ผู้บริหาร และเจ้าหน้าที่ ร่วมต้อนรับและมอบเงินบริจาคเบื้องต้นจํานวน 1 ล้านบาท ร่วมโครงการก้าวคนละก้าว เพื่อ 11 รพ.ทั่วประเทศ ให้กับคุณ อาทิวราห์ คงมาลัย หรือตูน บอดี้สแลม
นายแพทย์เจษฎากล่าวว่า กระทรวงสาธารณสุข ขอบคุณคุณตูนที่เข้าใจการทํางานของแพทย์ พยาบาล เจ้าหน้าที่สาธารณสุข ทําให้บุคลากรสาธารณสุขมีกําลังใจปฏิบัติงานดูแลพี่น้องประชาชน ขอเป็นตัวแทนชาวสาธารณสุข เป็นกําลังใจให้คุณตูนและทีมงานก้าวคนละก้าวเพื่อ 11 รพ.ทั่วประเทศ ถึงจุดหมาย อ.แม่สาย ด้วยความปลอดภัย โดยรัฐมนตรีว่าการกระทรวงสาธารณสุข มีความห่วงใยสุขภาพคุณตูนและทีมงาน ได้กําชับให้สํานักงานสาธารณสุขจังหวัดตามเส้นทางผ่าน จัดทีมแพทย์ รถพยาบาล ประจําจุดและติดตามขบวนวิ่งในแต่ละจังหวัด เพื่อให้การดูแลตลอดเส้นทางการวิ่ง ตั้งแต่อําเภอเบตง จังหวัดยะลา จนถึงอําเภอแม่สาย จังหวัดเชียงราย ระยะทาง 2,191 กม.
“ขอขอบคุณ คุณตูนที่เป็นแรงบันดาลใจของคนทั้งประเทศ ที่จะเริ่มวิ่งเพื่อให้มีสุขภาพดี ปลุกกระแสให้คนไทยหันมาออกกําลังกายเพื่อสุขภาพที่แข็งแรง ลดการเจ็บป่วย เป็นกําลังในการพัฒนาประเทศ และยังเป็นแรงบันดาลใจที่ทําให้ทุกคนได้เห็นว่าคนตัวเล็กๆ คนนึงที่ลุกขึ้นมาทําสิ่งดีๆ ให้ประเทศ ให้สังคม เกิดการเปลี่ยนแปลงที่ดี และขอให้กําลังใจคนที่คิดทําสิ่งดีๆ ให้ประเทศที่ทุกคนต้องจดจําในครั้งนี้” นายแพทย์เจษฎากล่าว
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีรับพระราชทานเครื่องราชอิสริยาภรณ์ แด่ผู้มีคุณูปการแก่กรมพินิจฯ
วันพฤหัสบดีที่ 20 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีรับพระราชทานเครื่องราชอิสริยาภรณ์ แด่ผู้มีคุณูปการแก่กรมพินิจฯ
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีรับพระราชทานเครื่องราชอิสริยาภรณ์ แด่ผู้มีคุณูปการแก่กรมพินิจฯ
ในวันพฤหัสบดีที่ ๒๐ กันยายน ๒๕๖๑ เวลา ๐๙.๓๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีรับพระราชทานเครื่องราชอิสริยาภรณ์
อันเป็นที่สรรเสริญยิ่ง ดิเรกคุณาภรณ์ ต่อหน้าพระฉายาลักษณ์สมเด็จพระเจ้าอยู่หัว
แด่ผู้มีคุณูปการแก่กรมพินิจและคุ้มครองเด็กและเยาวชน กระทรวงยุติธรรม ประจําปี พ.ศ. ๒๕๖๐
จํานวน ๙ ราย ประกอบด้วย
ชั้นจตุตถดิเรกคุณาภรณ์ จํานวน ๑ ราย
ชั้นเบญจมดิเรกคุณาภรณ์ จํานวน ๑ ราย
ชั้นเหรียญทองดิเรกคุณาภรณ์ จํานวน ๒ ราย
และชั้นเหรียญเงินดิเรกคุณาภรณ์ จํานวน ๕ ราย
โดยมีผู้บริหารกระทรวงยุติธรรม และผู้ที่เกี่ยวข้อง ร่วมเป็นสักขีพยาน
ณ โรงแรมอโนมา แกรนด์ กรุงเทพฯ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า
ปัญหาการกระทําผิดของเด็กและเยาวชน เป็นปัญหาที่รัฐบาลตระหนัก
และให้ความสําคัญเสมอมา กรมพินิจและคุ้มครองเด็กและเยาวชน
เป็นหน่วยงานหลักที่เข้ามาดูแลเด็กและเยาวชน ที่เข้าสู่กระบวนการยุติธรรม
ภายใต้กรอบแนวคิด “คืนคนดีสู่สังคม”
ควบคู่กับการแก้ไข บําบัด ฟื้นฟู และการป้องกันปัญหาอาชญากรรม
ทั้งในส่วนของการป้องกันผู้กระทําผิดหน้าใหม่ และการป้องกันการกระทําผิดซ้ํา
ทั้งนี้ ขอแสดงความยินดีกับทุกท่านที่ได้รับเครื่องราชอิสริยาภรณ์
อันเป็นที่สรรเสริญยิ่ง ดิเรกคุณาภรณ์
อันเป็นเครื่องประดับยศสําหรับพระราชทานแก่พระบรมวงศานุวงศ์
ข้าราชการ และผู้กระทําความดีแก่ชาติ ศาสนา และพระมหากษัตริย์
ซึ่งสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทรงพระกรุณาโปรดเกล้าโปรดกระหม่อม พระราชทานแด่ท่านทั้งหลาย
เนื่องด้วยว่า ท่านทั้งหลายได้ร่วมบริจากทุนทรัพย์ เพื่อประโยชน์แก่ทางราชการ
จึงถือได้ว่าเป็นคุณอย่างอเนกอนันต์ ควรแก่การเชิดชูสรรเสริญ
จึงนับเป็นพระมหากรุณาธิคุณ อย่างหาที่สุดมิได้
และถือว่าเป็นสิริมงคลสูงสุดแก่ชีวิต